open-index/open-wikipedia-markdown huggingface dataset:
Sabako

**Sabako** (myös *Shabaka*) oli Egyptin Nubialaisdynastian aikainen hallitsija 700-luvulla eaa. Hän kuului  hallitsijasukuun, joka saapui Egyptiin Nubiasta eli Kushilaisvaltiosta. Sabakoa pidetään nubialaisdynastian perustajana, vaikka jo hänen edeltäjänsä Piye alisti Egyptin vuonna 725 eaa. alkaneessa hyökkäyksessä. Sabakon seuraaja oli Shebitku. 

## Lähteet

## Aiheesta muualla
Bhaktapurin piirikunta

**Bhaktapurin piirikunta** () on yksi Nepalin 75 piirikunnasta. Se sijaitsee Nepalin Keskisen kehitysalueen Bagmatin vyöhykkeellä ja on pääkaupunki Kathmandun itäpuolella. 

Piirikunta rajautuu pohjoisessa Kathmandun, idässä ja etelässä Kavrepalanchokin ja lounaassa Lalitpurin piirikuntaan.

Bhaktapurin piirikunnassa oli vuonna 2011 yhteensä 68&nbsp;636 perhekuntaa, joihin kuului yhteensä 304&nbsp;651 henkeä. Piirikunnan pinta-ala on 119 neliökilometriä ja asukastiheys 2&nbsp;560 as./km2. Hallinnollinen keskus on Bhaktapurin kaupunki (81&nbsp;748 as., 2011). Muita kaupunkeja ovat Madhyapur Thimi (83&nbsp;036 as., 2011) sekä vuonna 2014 perustetut Anantalingeswor, Changunarayan, Mahamanjushri-Nagarkot ja Suryabinayak.

Ekologis-hallinnollisesti tämä Kathmandun laaksossa sijaitseva piirikunta ryhmitellään osaksi Nepalin Keskistä kumpuvyöhykkettä. Tarkemmassa jaottelussa piirikunnasta 99,4&nbsp;% sisällytetään subtrooppiseen ja 0,6&nbsp;% lauhkeaan kasvillisuusvyöhykkeeseen kuuluvaksi.

Bhaktapurin piirikunta kärsi merkittäviä tuhoja 25. huhtikuuta 2015 sattuneessa maanjäristyksessä. 




## Lähteet

## Aiheesta muualla
Kathmandun piirikunta

**Kathmandun piirikunta** () on yksi Nepalin 75 piirikunnasta. Se sijaitsee Nepalin Keskisen kehitysalueen Bagmatin vyöhykkeellä ja sisältää pääkaupunki Kathmandun ja kymmenkunta lähikaupunkia. 

Piirikunta rajautuu koillisessa Sindhupalchokin, idässä Kavrepalanchokin, etelässä Bhaktapurin ja Lalitpurin, lännessä Makwanpurin ja Dhadingin sekä pohjoisessa Nuwakotin piirikuntaan.

Kathmandun piirikunnassa asui vuonna 2011 yhteensä 436&nbsp;344 perhekuntaa, joihin kuului yhteensä 1&nbsp;744&nbsp;240 henkeä. Piirikunnan pinta-ala on 395 neliökilometriä ja väestötiheys 4&nbsp;416 as./km2. Hallinnollinen keskus on Kathmandun kaupunki (975&nbsp;453 as., 2011). Muita piirikunnan kaupunkeja ovat Kirtipur (65&nbsp;602 as.) ja vuonna 2014 perustetut Budhanilkantha, Chandragiri, Dakshinkali, Gokarneswor, Kageswori-Manohara, Nagarjun, Shankarapur, Tarakeswor ja Tokha. Vuonna 2014 perustettujen kaupunkien seurauksena koko piirikunnan alue muodostuu kaupungeista.

Luonnonmaantieteellisesti piirikunta ryhmitellään osaksi Nepalin Keskistä kumpuvyöhykkettä. Tarkemmassa jaottelussa piirikunnasta 88,2&nbsp;% sisällytetään subtrooppiseen ja 11,8&nbsp;% lauhkeaan kasvillisuusvyöhykkeeseen kuuluvaksi.

Kathmandun piirikunta kärsi suuria tuhoja 25. huhtikuuta 2015 sattuneessa maanjäristyksessä ja sen jälkijäristyksissä. 

Kathmandu valley scene Shivapuri Nagarjun.JPG|Näkymä Kathmandun laaksoon Shivapuri Nagarjunin kansallispuistosta.


## Lähteet

## Aiheesta muualla

* Kathmandu district (VDC-Municipality in detail, 2011 census)   (cbs.gov.np)
Alexander Tettey

**Alexander Banor Tettey** (s. 4. huhtikuuta 1986 Accra, Ghana) on ghanalaissyntyinen norjalainen jalkapalloilija, pelipaikaltaan puolustava keskikenttäpelaaja. Hän edustaa kaudella 2019–2020 Englannin Valioliigassa pelaavaa Norwich Cityä, johon hän siirtyi kesällä 2012. 

Ghanan pääkaupungissa Accrassa syntynyt ja kasvanut Tettey muutti 13-vuotiaana Bodøn kaupunkiin Norjaan. Hänellä ei ole enää synnyinmaansa kansalaisuutta, sillä Norja ei salli kaksoiskansalaisuutta.

## Ammattilaisura
Tettey teki läpimurtonsa kansainväliselle tasolle Rosenborgin joukkueessa, josta siirtyi kesällä 2009 Ranskan pääsarjan Ligue 1:n Rennesiin. 

Ranskassa Tettey pelasi kolmen kauden ajan, kunnes siirtyi elokuussa 2012 tuolloin Englannin Valioliigassa pelanneeseen Norwich Cityyn.

### Maajoukkueura
Norjan A-maajoukkueessa Tettey debytoi elokuussa 2007 Argentiinaa vastaan. Ensimmäisen maaottelumaalinsa hän teki maaliskuussa 2015 Kroatiaa vastaan. Saman vuoden lokakuussa hän teki maalin Maltaa ja Italiaa vastaan. Viimeksi hän on pelannut maajoukkueessa marraskuussa 2016.

## Lähteet
Mats Møller Dæhli

**Mats Møller Dæhli** (s. 2. maaliskuuta 1995 Oslo) on norjalainen jalkapalloilija, pelipaikaltaan keskikenttäpelaaja. Hän edustaa Saksan Bundesliigassa pelaavaa SC Freiburgia, johon siirtyi tammikuussa 2015 Englannin mestaruussarjan Cardiff Citystä. 

## Ura

Dæhli kuului vuosina 2011–2013 maineikkaan Manchester Unitedin akatemiaan. Hän voitti ensimmäisellä United-kaudellaan seuran vuoden parhaan akatemiapelaajan palkinnon. Kesällä 2013 Dæhli palasi edustusjoukkuepelien perässä takaisin kotimaahansa Moldeen.

Tammikuussa 2014 Dæhli siirtyi Molden entisen managerin Ole Gunnar Solskjærin perässä Englannin Valioliigan Cardiff Cityyn. Hän debytoi joukkueessa 25. tammikuuta FA Cupin ottelussa Bolton Wanderersia vastaan.

Ensimmäisen Valioliigamaalinsa Dæhli teki 29. maaliskuuta 2014 West Bromwich Albionia vastaan pelatun ottelun lisäajalla. Dæhlin maali tasoitti ottelun 3-3 -tilanteeseen. Lopulta Cardiffin pistesaldo ei kuitenkaan riittänyt sarjassa säilymiseen, ja joukkue putosi sarjatasoa alemmas mestaruussarjaan.

Tammikuun 2015 siirtoikkunan avautuessa Dæhli siirtyi Bundesliigassa pelaavaan SC Freiburgiin.

### Maajoukkueura
Norjan A-maajoukkueessa Dæhli debytoi 18-vuotiaana marraskuussa 2013. Ensimmäisen maaottelumaalinsa hän teki lokakuussa 2014 Maltaa vastaan.

## Perhe
Dæhlin äiti Mette Møller on Dagbladetin kuvaaja, ja isä Truls Dæhli kilpailevan Verdens Gangin urheilutoimittaja.

## Lähteet
Tarik Elyounoussi

**Tarik Elyounoussi** (s. 23. helmikuuta 1988 Al Hoceima, Marokko) on marokkolaissyntyinen norjalainen jalkapalloilija, pelipaikaltaan yleensä vasen laituri tai hyökkääjä. Hän on pelannut kotimaansa lisäksi muun muassa Alankomaissa ja Saksassa. 

Al Hoceiman kaupungissa Marokossa syntynyt ja kasvanut Elyounoussi muutti 12-vuotiaana perheensä kanssa Norjaan. Hänellä ei ole enää synnyinmaansa kansalaisuutta, sillä Norja ei salli kaksoiskansalaisuutta. Elyounoussin serkku Mohamed Elyounoussi on myös norjalainen maajoukkuetason jalkapalloilija.

## Ammattilaisura
Elyounoussi siirtyi kesällä 2008 Tippeligaenin Fredrikstadista Eredivisiessä pelaavaan Heerenveeniin. Tammikuussa 2011 Elyounoussi palasi takaisin Fredrikstadiin, josta siirtyi elokuussa 2012 toiseen norjalaisseuraan Rosenborgiin.

Toisella yrityksellään ulkomailla Elyounoussin suunnaksi valikoitui Bundesliigan TSG 1899 Hoffenheim, minne hän siirtyi heinäkuussa 2013.

### Maajoukkueura
Norjan A-maajoukkueessa Elyounoussi debytoi toukokuussa 2008 Uruguayta vastaan ja teki ensimmäisen maaottelumaalinsa oltuaan kentällä vain neljä minuuttia.. Heinäkuuhun 2018 mennessä hän on pelannut 48 maaottelua ja tehnyt niissä yhdeksän maalia.

## Lähteet
Dhadingin piirikunta

**Dhadingin piirikunta** () on yksi Nepalin 75 piirikunnasta. Se sijaitsee Nepalin Keskisen kehitysalueen Bagmatin vyöhykkeellä, pääkaupunki Kathmandusta luoteeseen. 

Piirikunta rajautuu pohjoisessa idässä Rasuwan, Nuwakotin ja Kathmandun piirikuntiin, etelässä Makwanpurin ja Chitawanin sekä idässä Gorkhan piirikuntaan. Pohjoisessa piirikunnalla on kaistale yhteistä rajaa Kiinan Tiibetin autonomisen alueen kanssa.

Dhadingissa asui vuonna 2011 yhteensä 73&nbsp;851 perhekuntaa, joihin kuului yhteensä 336&nbsp;067 henkeä. Piirikunnan pinta-ala on 1&nbsp;926 neliökilometriä ja asukastiheys 175 as./km2. Hallinnollinen keskus oli tuolloin  Dhadingbesiin kylätaajama Nilkanthan kyläkehityskomitean (VDC) alueella. Vuonna 2014 piirikuntaan perustettiin Nilkanthan kaupunki (Nilkanthan VDC:ssä  20&nbsp;182 as., 2011).

Dhadingin piirikunta oli yksi pahoin kärsineitä seutuja 25. huhtikuuta 2015 sattuneessa maanjäristyksessä. Piirikunnan rakennuksista yli 80 prosenttia raportoitiin tuhoutuneiksi. 

Luonnonmaantieteellisesti piirikunta ryhmitellään osaksi Nepalin Keskistä kumpuvyöhykkettä. Tarkemmassa jaottelussa piirikunnasta 0,0&nbsp;% (hiukan) sisällytetään alempaan trooppiseen, 39,7&nbsp;% ylempään trooppiseen, 35,1&nbsp;% subtrooppiseen, 10,8&nbsp;% lauhkeaan, 7,7&nbsp;% subalpiiniseen ja 3,2&nbsp;% alpiiniseen kasvillisuusvyöhykkeeseen sekä 2,5&nbsp;% ylempään vuoristovyöhykkeeseen (nival zone) ja 0,9&nbsp;% vesistöihin kuuluvaksi. Shivapuri Nagarjunin kansallispuisto sijaitsee piirikunnan alueella.



## Lähteet

## Aiheesta muualla

* Dhading (VDC-Municipality in detail, 2011 Census)   (cbs.gov.np)
Hella (Leikanger)

**Hella** on Norjassa, Sognin ja Fjordanen läänissä Leikangerin kunnassa sijaitseva paikka. Sieltä on Fjord 1:n tarjoamia lauttayhteyksiä Dragsvikiin (Riksvei 55) ja Vangsnesiin (Riksvei 13). Hellaa ympäröi Sognevuono.

## Lähteet
Christian Landu Landu

**Christian Tamba Landu Landu** (s. 25. tammikuuta 1992 Stavanger) on norjalainen jalkapalloilija, pelipaikaltaan puolustava keskikenttäpelaaja. Hän on edustanut tammikuusta 2015 lähtien Tippeligaenissa pelaavaa Tromsø IL:ää. 

Landu Landun vanhemmat ovat kotoisin Kongon demokraattisesta tasavallasta.

### Maajoukkueura
Landu Landu on edustanut Norjaa kaikissa ikäkausimaajoukkueissa U15-ikäluokasta lähtien.

## Lähteet
Hassan El Fakiri

**Hassan El Fakiri** (s. 18. huhtikuuta 1977 Temsamane, Marokko) on marokkolaissyntyinen norjalainen entinen jalkapalloilija ja sittemmin jalkapallovalmentaja.

Vuonna 2014 päättyneen pelaajauransa jälkeen El Fakiri on toiminut Norjan 3. divisioonan Os TF:n päävalmentajana

## Ammattilaisura
El Fakiri siirtyi heinäkuun 2000 siirtoikkunassa Tippeligaenin Brannista Ligue 1:n AS Monacoon. Kauppa oli solmittu ennen kuin aiemmin tammikuussa Lynistä Branniin siirtynyt keskikenttäpelaaja oli ehtinyt pelata uudessa seurassaan yhtään sarjaottelua.  

Monacossa viettämänsä viiden vuoden aikana El Fakiri ei onnistunut valtaamaan vakituista paikkaa avauskokoonpanosta. Vuonna 2004 hän oli vaihtopelaajana mukana tappioon päättyneessä Mestarien liigan finaalissa FC Portoa vastaan. Monacon aikoina El Fakirin pelipaikka muuttui laitapuolustajaksi.

Monacon jälkeen El Fakiri pelasi kaudet 2005–2007 Bundesliiga-seura Borussia Mönchengladbachissa, jonka jälkeen hän palasi takaisin kotimaahansa. El Fakiri lopetti uransa vuonna 2014.

### Maajoukkueura
Norjan A-maajoukkueessa El Fakiri pelasi urallaan kahdeksan ottelua.

## Lähteet
Lalitpurin piirikunta

**Lalitpurin piirikunta** () on yksi Nepalin 75 piirikunnasta. Se sijaitsee Nepalin Keskisen kehitysalueen Bagmatin vyöhykkeellä. 

Piirikunta rajautuu pohjoisessa Kathmandun ja Bhaktapurin, idässä Kavrepalanchokin, etelässä ja lännessä Makwanpurin piirikuntaan.

Lalitpurin piirikunnassa asui vuonna 2011 yhteensä 109&nbsp;797 perhekuntaa, joihin kuului 468&nbsp;132 ihmistä. Piirikunnan pinta-ala on 385 neliökilometriä ja väestötiheys 1&nbsp;216 as./km2. Hallinnollinen keskus on Lalitpur (Patan, 220&nbsp;802 as., 2011). Muita piirikunnan kaupunkeja ovat vuonna 2014 perustetut Godawari, Karyabinayak ja Mahalaxmi.

Ekologis-hallinnollisesti tämä Kathmandun laaksossa sijaitseva piirikunta ryhmitellään osaksi Nepalin Keskistä kumpuvyöhykkettä. Tarkemmassa jaottelussa piirikunnasta 9,9&nbsp;% sisällytetään ylempään trooppiseen, 79,3&nbsp;% subtrooppiseen ja 10,8&nbsp;% lauhkeaan kasvillisuusvyöhykkeeseen kuuluvaksi.

Lalitpurin piirikunta kärsi suuria tuhoja 25. huhtikuuta 2015 sattuneessa maanjäristyksessä. 



## Lähteet

## Aiheesta muualla
Kavrepalanchokin piirikunta

**Kavrepalanchokin piirikunta** (, myös lyhyttä muotoa **Kavre** käytetään runsaasti) on yksi Nepalin 75 piirikunnasta. Se sijaitsee Nepalin Keskisen kehitysalueen Bagmatin vyöhykkeellä. 

Piirikunta rajautuu pohjoisessa Sindhupalchokin, idässä Dolakhan ja  Ramechhapin, etelässä Sindhulin, lännessä Lalitpurin ja luoteessa Bhaktapurin ja Kathmandun piirikuntaan.

Kavrepalanchokin piirikunnassa asui vuonna 2011 yhteensä 80&nbsp;720 perhekuntaa, joihin kuului yhteensä 381&nbsp;937 ihmistä. Piirikunnan pinta-ala on 1&nbsp;396 neliökilometriä ja väestötiheys 274 as./km2. Piirikunnan kaupunkeja ovat Banepa (24&nbsp;764 as., 2011), Dhulikhel (14&nbsp;283 as., 2011), Panauti (27&nbsp;358 as., 2011) ja vuonna 2014 perustettu Kashikhanda.

Luonnonmaantieteellisesti piirikunta ryhmitellään osaksi Nepalin Keskistä kumpuvyöhykkettä. Tarkemmassa jaottelussa piirikunnasta 0,1&nbsp;% sisällytetään alempaan trooppiseen, 23,6&nbsp;% ylempään trooppiseen, 65,3&nbsp;% subtrooppiseen ja 9,6&nbsp;% lauhkeaan kasvillisuusvyöhykkeeseen sekä 1,3&nbsp;% vesistöihin kuuluvaksi.

Kavrepalanchokin piirikunta kärsi suuria tuhoja 25. huhtikuuta 2015 sattuneessa maanjäristyksessä ja sen jälkijäristyksissä. 

Pääkaupunki Kathmandusta Kiinan Tiibetin rajalle johtava Aranikon valtatie (H3), joka on Nepalin tärkein maantieyhteys Kiinaan, kulkee piirikuntakeskus Dhulikhelin kautta.


Kavre.JPG|Näkymä piirikunnasta
Lubhu.jpg|Kylä joen rannalla.
Bhakunde.JPG|Bhakunde.
Bela Gaon.JPG|Belagaum, Dandagaumin kyläkomitean (VDC) alueella.
Kharekhola.jpg|Puronvartta.
Terraced fields everywhere (12679253795).jpg|Pengerrettyjen viljelmien täyttämää maisemaa.
Dhulikhel0827.JPG|Piirikuntakeskus Dhulikhel.
Dhulikhel0833.JPG|Aukio Dhulikhelin pyhäkköjen luona.


## Lähteet

## Aiheesta muualla

* Kavre (VDC-Municipality in detail, 2011 Census; pdf)   (cbs.gov.np)
* Before and after: Palanchok, Kavre – another village in ruins (kylää maanjäristystä ennen ja sen jälkeen)  (localnepaltoday.com)
Gorkhan piirikunta

**Gorkhan piirikunta** () on yksi Nepalin 75 piirikunnasta. Se sijaitsee Nepalin Läntisen kehitysalueen Gandakin vyöhykkeellä. 

Pohjoisessa piirikunta rajautuu Kiinan Tiibetin autonomiseen alueeseen. Idässä naapurina on 
Dhadingin ja etelässä Chitawanin piirikunta. Lounaassa Gorkhan piirikunta rajautuu Tanahun, lännessä Lamjungin ja Manangin piirikuntaan.    

Gorkhan piirikunnassa asui vuonna 2011 yhteensä 271&nbsp;061 henkeä. Piirikunnan pinta-ala on 3&nbsp;610 neliökilometriä ja väestötiheys 75 as./km2. Hallinnollinen keskus on Gorkhan kaupunki (32&nbsp;473 as., 2011). Gorkhan kaupungin ohella piirikunta jaettu kyläkehityskomiteoiden alueisiin (VDC), joita vuoden 2011 väestönlaskennan aikaan oli kaikkiaan 66 kappaletta. 

Piirikunta on maaston korkeuseroiltaan erittäin monimuotoinen ja kulkuyhteyksiltään haastava; läheskään kaikkiin kyliin ei ole tietä tai edes hyvää kärrypolkua. Piirikunnassa sijaitsee esimerkiksi maailman kahdeksanneksi korkein vuori (Manaslu, 8163 m) ja maailmanperintölistalle 1996 hyväksytty Gorkhan keskiaikainen linnoitus, joka toimi aiemmin myös kuninkaanlinnana. Nähtävyyksiin kuuluu myös Durga-jumalattarelle omistettu Manakamanan temppeli, jonne on gondolihissiyhteys.

Luonnonmaantieteellisesti piirikunta ryhmitellään osaksi Nepalin Läntistä kumpuvyöhykkettä. Tarkemmasta jaottelusta piirikunnan suuri monimuotoisuus käy paremmin ilmi, sillä alueesta 0,1&nbsp;% voidaan lukea alempaan trooppiseen, 19,8&nbsp;% ylempään trooppiseen, 14,6&nbsp;% subtrooppiseen, 13,3&nbsp;% lauhkeaan, 14,9&nbsp;% subalpiiniseen, 10,6&nbsp;% alpiiniseen ja 14,8 Trans-Himalajan kasvillisuusvyöhykkeeseen sekä 11,5&nbsp;% ylempään vuoristovyöhykkeeseen (nival zone) ja 0,2&nbsp;% vesistöihin kuuluvaksi.

Nepalin vuoden 2015 maanjäristyksen järistyskeskus sijaitsi Gorkhan piirikunnan pohjoisosissa. Piirikunta kärsi suuria tuhoja tämän seurauksena. Esimerkiksi jopa 90 prosenttia piirikunnan rakennuksista arvioitiin tuhoutuneeksi. 


Kings Palace Gorkha Nepal.jpg|Keskiaikaista Kuninkaan palatsia Gorkhassa (maailmanperintökohde 1996).
Mankamana (10).JPG|Manakamana-pyhäkkö Gorkan piirikunnassa.
N epal (72).JPG|Gondolihissi Manakamanan luota.
Sunrise, Manaslu (2).jpg|Manaslu, maailman 8. korkein vuori, sijaitsee Gorkhan kaupungin läheisyydessä.
Mirkotvdc.jpeg|Näkymä Gorkhan piirikunnan Mirkotin kyläkehityskomitean alueelta.
Barpak 03.jpg|Barpakin kylää.

## Lähteet

## Aiheesta muualla

* Gorkha (VDC-Municipality in detail, 2011 Census)   (cbs.gov.np)
Dhulikhel

**Dhulikhel** () on pikkukaupunki Nepalin Bagmatin vyöhykkeellä, linnuntietä noin 25 kilometriä Kathmandusta itäkaakkoon. Kaupunki on 381&nbsp;937 asukkaan (2011) Kavrepalanchokin piirikunnan hallinnollinen keskus. Vuonna 2011 kaupungin asukasluku oli 14&nbsp;283.

Kathmandusta Kiinan Tiibetin rajalle johtava Aranikon valtatie (H3), Nepalin tärkein maantieyhteys Kiinaan, kulkee Dhulikhelin kautta.

## Lähteet
Damak (Nepal)

**Damak ** () on Nepalin Itäisen kehitysalueen Mechin vyöhykkeen ja sen Jhapan piirikunnan asukasluvultaan suurin kaupunki. Vuonna 2011 Damakin väkiluku oli 75&nbsp;102.

Kaupunki sijaitsee Nepalin eteläisellä alankoalueella, hieman Ala-Himalajan rinteiden eteläpuolella. Damakin asema muutettiin kylä(kehitys)komiteasta (VDC) kaupungiksi vuonna 1990.

## Lähteet
Ilam

**Ilam** () on Nepalin Itäisen kehitysalueen Mechin vyöhykkeen ja sen Ilamin piirikunnan hallintokeskuksena toimiva kaupunki. Vuonna 2011 Ilamin väkiluku oli 19&nbsp;427.

Kaupunki sijaitsee Ala-Himalajan vuoristossa. Ilamin seutu on keskeisintä nepalilaisen teen tuotantoaluetta.

## Lähteet

## Aiheesta muualla

*Kotisivut  (ilammun.gov.np)
Rajbiraj

**Rajbiraj** () on Nepalin Itäisen kehitysalueen Sagarmathan vyöhykkeen ja sen Saptarin piirikunnan keskus. Vuonna 2011 Rajbirajin kaupungin väkiluku oli 37&nbsp;738. Kaupunki sijaitsee Sagarmathan eteläosan alankoalueella, 16 kilometrin etäisyydellä Intian rajasta.

## Lähteet

## Aiheesta muualla

*Kotisivut   (rajbirajmun.gov.np)
Nilkantha

**Nilkantha** () on kaupunki Nepalin Bagmatin vyöhykkeellä, linnuntietä noin 48 kilometriä Kathmandusta länsiluoteeseen. Kaupunki on perustettu 2014, ja se on 336&nbsp;067 asukkaan (2011) Dhadingin piirikunnan hallinnollinen keskus. Kaupungin pohjana toimineen Nilkanthan kylä(kehitys)komitean (VDC) alueen väkiluku oli 20&nbsp;182 (2011). Vuonna 2014 siihen yhdistettiin kolme muuta kyläkomiteaa (VDC): Sunaulabazar, Murali Bhanjyang ja Sangkosh. Uuden kaupungin laskennalliseksi asukasluvuksi tuli 39&nbsp;578 (2011). Maantieteellisesti laajan ja vuoristoisen Nilkanthan keskuksena toimii Dhadingbesin taajama, joka oli aiemmin Dhadingin piirikunnan keskuskylä.

## Lähteet
Lamjungin piirikunta

**Lamjungin piirikunta** () on yksi Nepalin 75 piirikunnasta. Se sijaitsee Nepalin Läntisen kehitysalueen Gandakin vyöhykkeellä. 

Idässä piirikunnan naapurina on Gorkhan, etelässä Tanahun, lännessä Kaskin ja pohjoisessa Manangin piirikunta.    

Lamjungin piirikunnassa asui vuonna 2011 yhteensä 167&nbsp;724 ihmistä. Piirikunnan pinta-ala on 1&nbsp;692 neliökilometriä ja väestötiheys 99 as./km2. Hallinnollinen keskus on Besisaharin kaupunki (Besishahar, 26&nbsp;640 as., 2011).
 
Hallinnollis-ekologisesti piirikunta ryhmitellään osaksi Nepalin Läntistä kumpuvyöhykkettä. Tarkemmasta jaottelussa piirikunnasta 18,5&nbsp;% voidaan luokitella ylempään trooppiseen, 34,0&nbsp;% subtrooppiseen, 20,3&nbsp;% lauhkeaan, &nbsp;% 14,1subalpiiniseen, 8,0&nbsp;% alpiiniseen ja 1,3&nbsp;% Trans-Himalajan kasvillisuusvyöhykkeeseen sekä 3,6&nbsp;% ylempään vuoristovyöhykkeeseen (nival zone) kuuluvaksi.

Nepalin vuoden 2015 maanjäristyksen järistyskeskus sijaitsi lähellä Lamjungin piirikuntaa. Piirikunta kärsi suuria tuhoja tämän seurauksena. 



## Lähteet

## Aiheesta muualla
Chautara

**Chautara** () on pikkukaupunki Nepalin Bagmatin vyöhykkeellä, linnuntietä noin 40 kilometriä Kathmandusta itäkoilliseen. Kaupunki on runsaan 287&nbsp;798 asukkaan (2011) Sindhupalchokin piirikunnan hallinnollinen keskus.

Vuonna 2014 Chautaran sai kaupungin aseman. Tässä yhteydessä aiempaa 5&nbsp;952 asukkaan (2011) Chautaran kylä(kehitys)komitean (VDC) aluetta laajennettiin alueliitoksin, jolloin hallinnollisesti muodostetun kaupungin väkilukukin kasvoi. 

Vuoden 2015 toukokuussa kaupunki nousi yhdeksi Nepalin maanjäristyksen pelastustöiden ja hätäavun keskeiseksi solmupisteeksi. Sindhupalchokin piirikunnan rakennuksista jopa 90 prosenttia oli raportoitu tuhoutuneiksi. Järistyksen jäljiltä oli raportoitu ainakin 3&nbsp;360 ihmishengen menetys piirikunnassa, mikä oli suurin uhriluku missään Nepalin piirikunnista (4.5.2015 mennessä).
Kahden pääjäristyksen jälkeisen voimakkaimman jälkijäristyksen (M6,7/ 26.4.2015 ja M7,3/ 12.5.2015) järistyskeskukset (episentrumi) osuivat Sindhupalchokin piirikunnan alueelle. 

## Lähteet
Tulsipur

**Tulsipur** () on Nepalin Keskilännen kehitysalueen 1,29 miljoonan asukkaan Raptin vyöhykkeen keskuskaupunki. Vuonna 2011 Tulsipurin kaupungin väkiluku oli 51&nbsp;537. Kaupunki kuuluu Dang Deukhurin piirikunnan (Dang) alueeseen.

## Lähteet
Kemal Jumblat

**Kamal Fouad Jumblatt**  (arab. كمال فؤاد جنبلاط‎) (6. joulukuuta 1917 – 16. maaliskuuta 1977) oli libanonilainen druusipoliitikko, jolla oli perinnöllinen asema druusien johtajana. 

Jumblatt toimi maan sisäministerinä vuosina 1969–1970. Syyrian hyökkäys Libanoniin vuonna 1976 oli suuressa määrin Jumblatin-vastainen operaatio, sillä Syyria ei halunnut druusien aseman vahvistuvan. Tämä johti Libanonin sisällissotaan. 

Jumblatt perusti Libanonin edistyksellisen sosialistipuolueen 1949 ja kasvatti vaikutusvaltaansa erityisesti yhteistyöllä palestiinalaisten kanssa. Sen sijaan hänellä oli huonot välit Libanonin naapurimaan Syyrian kanssa. Jumblat murhattiin vuonna 1977. Hänen pojastaan Walid Jumblatista tuli druusien uusi perinnöllinen johtaja.
## Lähteet
Jan P. Syse

**Jan Peder Syse** (25. marraskuuta 1930 – 17. syyskuuta 1997) oli norjalainen juristi ja poliitikko. Hän toimi konservatiivipuolueen kansanedustajana 25 vuoden ajan. Hän oli Norjan pääministeri 1989-1990 ja sitä ennen teollisuusministeri 1983-1985.

Syse kasvoi Nøtterøyssä lähellä Tønsbergiä. Hän opiskeli oikeustiedettä Oslon yliopistossa ja valmistui vuonna 1957 ja työskenteli aluksi huolintayhtiössä. Hän oli mukana jo opiskelijapolitiikassa, ja pääsi kauppa- ja teollisuusministeri Kåre Willochin yksityissihteeriksi. Kun Willochista tuli pääministeri, Sysellä oli tärkeä asema konservatiivien eduskuntaryhmässä, kunnes hän nousi teollisuusministeriksi vuosiksi 1983-1985. Vuoden 1985 vaalien jälkeen konservatiivipuolue oli oppositiossa ja Syse palasi parlamenttiin. 

Syse johti kolmen puolueen koalitiohallitusta, joka kaatui EEA-sopimukseen liittyvien erimielisyyksien takia, kun keskustapuolue lähti hallituksesta,

## Lähteet
Patachou

**Henriette Ragon** eli **Patachou** (10. kesäkuuta 1918 Pariisi, Ranska – 30. huhtikuuta 2015 Neuilly-sur-Seine, Ranska) oli ranskalainen laulaja ja ravintoloitsija. Hän oli näkyvimmillään Pariisin 1950-luvun viihde-elämässä. Hän perusti 1948 Pariisiin Montmartrelle musiikkiravintolan, jossa esiintyivät muun muassa silloin vielä tuntemattomat Jacques Brel ja Charles Aznavour. Patachou näytteli myös monissa elokuvissa, kuten Jean Renoirin *Ranskalaisessa can-canissa* (1954) ja Sacha Guitryn *Napoleonissa* (1955).

## Lähteet

## Aiheesta muualla

*
Floodplain

**Floodplain** on yhdysvaltalaisen jousikvartetti Kronos Quartetin albumi, joka julkaistiin vuonna 2009 levymerkillä Nonesuch Records. 

## Kappaleet
#  
#  
#  
# 
#  
# 
#  
# 
#  
# 
#  
# 

## Kokoonpano
* Jeffrey Zeigler – sello
* David Harrington – viulu
* John Sherba – viulu
* Hank Dutt – alttoviulu
* Wu Man – sähkösitar
* Jamie Papish – darbuka, riqq 
* Alim Qasimov – rummut, laulu
* Fargana Qasimova – rummut, laulu
* Terry Riley – tambur, tambura 

## Arviot
* Allmusic: 

## Aiheesta muualla
* ''Floodplain'' discogs.com -sivustolla

## Lähteet
HMS Vargen (Vgn)

**HMS Vargen** (runkonumerot Vg ja Vgn) oli Ruotsin laivaston Draken-luokan sukellusvene.

## Valmistus

Alus tilattiin Malmöstä Kockums Mekaniska Verkstads AB:lta, missä köli laskettiin vuonna 1958. Se laskettiin vesille 20. toukokuuta 1960 ja liitettiin laivastoon 15. marraskuuta 1961.

## Palvelus
Alus poistettiin palveluksesta 1. marraskuuta 1989 ja romutettiin 1993 Gävlessä.

## Lähteet
*
*

### Viitteet
Baglung

**Baglung** () on Nepalin Läntisen kehitysalueen 542&nbsp;296 asukkaan Dhawalagirin vyöhykkeen keskuskaupunki. Baglung sijaitsee linnuntietä noin 37 kilometriä Pokharasta länteen. Pääkaupunki Kathmandu on maanteitse 275 kilometriä itään. Kaupunki sijaitsee Gangesin sivujoki Kali Gandakin yläjuoksun äärellä. Joki virtaa kanjonissa aivan kaupungin itäpuolella.

Vuonna 2011 kaupungissa oli 7&nbsp;848 perhekuntaa, joihin kuului yhteensä 29&nbsp;360 asukasta. Baglung toimii myös 268&nbsp;613 asukkaan Baglungin piirikunnan hallintokeskuksena.

Väestö on etniseltä koostumukseltaan monipuolista. Enemmistö väestöstä harjoittaa hindulaisuutta; muita kaupungissa harjoitettuja  uskontoja ovat buddhalaisuus ja islam. Seudulla on runsaasti lääkekasveja. Siellä viljellään riisiä, maissia, hirssiä, vehnää ja perunaa. Paikkakunnalla on useita liuskekivikaivoksia; kiveä käytetään muun muassa kattomateriaalina. Aiemmin siellä toimi myös kuparikaivoksia. 

Vuoden 2010 (paikallinen vuosiluku 2067) tilaston mukaan enemmistö (58&nbsp;%) kotitalouksista käyttää puuta ruuanlaiton energialähteenä; kaasua käyttää 39&nbsp;%. Sähkövalaistus on 93 prosentilla kotitalouksista, valaistus pohjautuu biokaasuun seitsemällä prosentilla asukkaista. Vesijohtovesi on käytössä 91 prosentilla kaupungin asukkaista, kaivovesi kuudella prosentilla ja runsas kolme prosenttia hankkii vetensä muuten. 

## Lähteet

## Aiheesta muualla
Triyuga

**Triyuga** (, tai *Gaighat*) on Nepalin Itäisen kehitysalueen Sagarmathan vyöhykkeen suurin kaupunki. Se on myös Sagarmathan runsaan 317&nbsp;000 asukkaan Udayapurin piirikunnan  hallintopaikka. Vuonna 2011 kaupungin väkiluku oli 70&nbsp;000. 

## Lähteet

## Aiheesta muualla
* Kotisivut   (triyugamun.gov.np)
HMS Nordkaparen (Nor)

**HMS Vargen** (runkonumerot Vg ja Vgn) oli Ruotsin laivaston Draken-luokan sukellusvene.

## Valmistus

Alus tilattiin Malmöstä Kockums Mekaniska Verkstads AB:lta, missä köli laskettiin vuonna 1959. Se laskettiin vesille 8. maaliskuuta 1961 ja liitettiin laivastoon 4. huhtikuuta 1962.

## Palvelus
Alus poistettiin 1983 palveluksesta ja alusluettelosta 30. kesäkuuta 1988. Alus kunnostettiin ja asetettiin 1993 näytteille Göteborgin merikeskuksessa ().

## Lähteet

*
*

### Viitteet
Christina Hellström

**Christina Hellström** (s. 1939) on eläköitynyt ruotsalainen psykologi, joka aloitti musiikkiuransa myöhemmällä iällä. Hänen esikoisalbuminsa *Ett hål i verkligheten* julkaistiin vuonna 2013. Albumi sisältää Hellströmin itse kirjoittamia kappaleita, jotka hän sävelsi yhdessä Björn Olssonin kanssa.

Vuonna 2015 ilmestyi single "San Francisco". Hänen toinen albuminsa, *En liten bit till*, julkaistiin vuonna 2015. Myös tällä albumilla Hellström teki yhteistyötä Olssonin kanssa.

Vuonna 2019 ilmestyi Hellströmin kolmas albumi, *Bara natten har rymd*.

Tammikuussa 2023 julkaistiin single "Ukraina". Kappaleen sanoitti ja lauloi Hellström, musiikin sävelsi Viktor Turegård.

Myöhemmin vuonna 2023 ilmestyi Hellströmin neljäs pitkäsoitto, *Älskade minnen*. Albumi julkaistiin nimellä "Christina Hellström med Viktor Turegård". Levyllä Hellströmin (laulu, sanat) ja monia instrumentteja soittaneen Turegårdin lisäksi soittivat Björn Olsson (kitara) ja Håkan Hellström.

Vuonna 2024 ilmestyi albumi *Farmors visor*, jonka Hellström teki yhdessä Viktor Turegårdin kanssa ("Christina Hellström och Viktor Turegård"). Levyllä vierailivat myös Björn Olsson (kitara) ja Håkan Hellström (rummut)

Hellströmin poika on muusikko Håkan Hellström, joka on tukenut äitiään uuden uran aloittamisessa.

## Lähteet
HMS Springaren (Spr)

**HMS Springaren** (runkonumerot Sp ja Spr) oli Ruotsin laivaston Draken-luokan sukellusvene.

## Valmistus

Alus tilattiin Malmöstä Kockums Mekaniska Verkstads AB:lta, missä köli laskettiin vuonna 1960. Se laskettiin vesille 31. elokuuta 1961 ja liitettiin laivastoon 7. marraskuuta 1962.

## Palvelus
Alus poistettiin palveluksesta 1. lokakuuta 1987. Se oli maalilaivana Hårsfjärdenissä, kunnes se romutettiin 1999 Muskön laivastontelakalla.

## Lähteet
*
*

### Viitteet
HMS Delfinen (Del)

**HMS Delfinen** (runkonumero De ja Del) oli Ruotsin laivaston Draken-luokan sukellusvene.

## Valmistus

Alus tilattiin Karlskronan laivastontelakalta, missä köli laskettiin vuonna 1958. Alus laskettiin vesille 7. maaliskuuta 1961 ja liitettiin laivastoon 7. kesäkuuta 1962.

## Palvelus
Alus poistettiin palveluksesta 1. marraskuuta 1989 ja romutettiin 1993 Gävlessä.

## Lähteet
*
*

### Viitteet
Kulttuuriympäristökasvatus

**Kulttuuriympäristökasvatus** on kasvatuksen osa-alue, jonka avulla edistetään ympäristön kulttuuristen merkitysten tunnistamista, arvioimista ja arvostamista. Se tukee ympäristösuhteen ja kulttuuri-identiteetin muodostumista ja kulttuuristen oikeuksien toteutumista.

## Tavoitteet

Kulttuuriympäristökasvatuksen tavoitteena on edistää ympäristön kulttuuristen merkitysten tunnistamista, arvioimista ja arvostamista. Se tukee ympäristösuhteen ja kulttuuri-identiteetin muodostumista. Myös kulttuuristen oikeuksien toteuminen on osa kulttuuriympäristökasvatuksen periaatteita . Kulttuuriympäristökasvatus auttaa myös tulkitsemaan rakennuksia kysymällä miksi ja miten ne on rakennettu ja mitä ne voivat menneisyydestä kertoa. Rakennusperinnön ymmärtämisen avulla tuetaan etenkin lapsia ja nuoria vastuulliseen aikuisuuteen ja lisätään kykyä ottaa kantaa ympäristön suunnitteluun.

## Käsitteet

Kulttuuriympäristökasvatus on käsitteenä alisteinen ympäristökasvatukselle. Se liittyy käsitteenä myös kestävän kehityksen kasvatukseen, jonka yksi ulottuvuus on kulttuurisesti kestävä kehitys. Lähikäsitteitä kulttuuriympäristökasvatukselle ovat mm. kotiseutukasvatus, kulttuurisesti kestävä kasvatus sekä kulttuuriperintökasvatus. Arkkitehtuurikasvatus on kulttuuriympärisökasvatuksen osa-alue.

## Toimijat

Kulttuuriympäristökasvatusta toteuttavat useat tahot kuten päiväkodit, koulut ja oppilaitokset, museot, kerhot ja vapaat harrastusryhmät sekä erilaiset yhdistykset ja verkostot. 
Kulttuuriympäristökavatuksen alalla toimivia järjestäytyneitä tahoja ovat mm. Suomen Kulttuuriperintökasvatuksen seura ry. ja Suomen Ympäristökasvatuksen seura ry.,

## Lähteet

## Aiheesta muualla
* Kulttuuriperintökasvatus.fi
* Kulttuuriympäristökasvatus (Rakennusperintö.fi)
Rainbow: Music of Central Asia Vol. 8

**Rainbow: Music of Central Asia Vol. 8** on yhdysvaltalaisen jousikvartetti Kronos Quartetin albumi ja DVD, joka julkaistiin vuonna 2010 levymerkillä Folkways Records. DVD sisältää 24 minuutisen "Rainbow" dokumentin.

## Kappaleet
#  
# 
# 
# 
# 
# 

## Kokoonpano
* Jeffrey Zeigler – sello
* David Harrington – viulu
* John Sherba – viulu
* Hank Dutt – alttoviulu
* Homayun Sakhi – Afghan rubab
* Salar Nader – tabla
* Abbos Kosimov – doyra, qayraq
* Alim Qasimov – laulu (2-6)
* Fargana Qasimov – laulu, daf (2-6)
* Rafael Asgarov – duduk (2-6)
* Rauf Islamov – kamancheh (2-6)
* Ali Asgar Ammadov – tar (2-6)
* Vugar Sharifzadeh – naghara (2-6)

## Aiheesta muualla
* ''Rainbow: Music of Central Asia Vol. 8'' discogs.com -sivustolla
Ruokepuolinen (Jyväskylä)

**Ruokepuolinen**  on Keski-Suomessa Jyväskylässä Ruokkeella sijaitseva järvi. Jyväskylän ja Muuramen rajalla Taka-Keljossa sijaitsee toinen Ruokepuolinen.

## Maantietoa
Järven pinta-ala on 29 hehtaaria, se on 1,3 kilometriä pitkä ja 750 metriä leveä. Se on muodostunut kolmen korkean mäen väliseen laaksoon. Mäistä huolimatta järven rannat ovat alavat ja loivat. Valtatie 18 ylittää järven pengertietä myöten. Penkereeseen on jätetty pieni silta-aukko veden vaihtumista varten. Järvessä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuus on 0,43 miljoonaa kuutiometriä. Sen keskisyvyys on 1,5 metriä ja suurin syvyys on 4,4 metriä. Syvin kohta sijaitsee järven eteläisessä osassa. Pohjoisosan syvyys on korkeintaan 2,8 metriä. Järven rantaviivan pituus on 4,4 kilometriä ja sen rannat ovat metsämaata tai asuinaluetta. Pohjoisrantaa seuraa yhdystie 16684 ja Haapamäki–Jyväskylä-rautatie.

## Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Tuomiojärven–Palokkajärven valuma-alueella (14.29), jonka Syväojan valuma-alueeseen (14.293) järvi kuuluu. Järven vedenpinnan korkeus on 124,0 metriä mpy. Siihen on johdettu viisi metsäojaa. Etelästä päin siihen laskee Hanhioja, jonka valuma-alueella sijaitsee Hanhijärvi. Järven laskuoja lähtee järven pohjoisosan pohjoisrannasta ja se laskee 1,5 kilometrin päässä Lummelampeen. Vesireitti jatkaa alas Myllyjärven ja Syväojan kautta Tuomiojärveen.

## Historiaa
Järven nimi esiintyy vanhemmilla kartoilla, kuten vuoden 1930 pitäjänkartalla, myös muodossa *Ruoketpuolinen*.

Ruoke on nimetty järven mukaan; Ahti Lahtinen ja ratavartija Aukusti Salo keksivät nimen järven nimen pohjalta alueen rautatieseisakkeelle 1900-luvun alkupuolella, josta nimi levisi tarkoittamaan koko kyläkuntaa. Sitä ennen Ruoketta kutsuttiin Siltalan peräksi.

## Lähteet
Kulttuuriperintökasvatus

**Kulttuuriperintökasvatus** on kasvatuksen osa-alue, jonka avulla edistetään kulttuuriperintöön liittyvää osaamista sekä tuetaan kulttuuri-identiteetin muodostumista ja kulttuuristen oikeuksien toteutumista. 

## Tavoitteet

Kulttuuriperintökasvatuksen tavoitteena on tukea yksilöllisen kulttuuri-identiteetin tasapainoista kehittymistä. Kaikille halutaan antaa mahdollisuus tuntea itsensä osalliseksi ympäröivästä kulttuurista.
Kulttuuriperintökasvatuksella tuetaan eri tahojen tavoitteellista kasvatustoimintaa ja koulujen opetussuunnitelman perusteiden mukaisten oppimistavoitteiden saavuttamista. Opetussuunnitelman mukaisen opetuksen tavoitteena on esimerkiksi edistää monipuolista kulttuurista osaamista ja kulttuuriperinnön arvostamista sekä tukea oppilaita oman kulttuuri-identiteetin rakentamisessa. 

Kulttuuriperintökasvatus
* tukee kulttuuristen taitojen kehittymistä
* huomioi kulttuurin moninaisuuden
* takaa kulttuuristen oikeuksien toteutumisen arjessa
* edistää laajaa näkemystä elävästä kulttuurista
* edistää kulttuurisesti kestävää kehitystä  

## Toimijat

Kulttuuriperintökasvatusta toteuttavat mm. museot, päiväkodit, koulut ja oppilaitokset sekä erilaiset yhdistykset. Järjestäytyneitä tahoja alalla ovat esim. Suomen Kulttuuriperintökasvatuksen seura.

## Lähteet

## Aiheesta muualla
* Kulttuuriperintokasvatus.fi
Uniko

**Uniko** on yhdysvaltalaisen jousikvartetti Kronos Quartetin, Samuli Kosmisen ja Kimmo Pohjosen albumi, joka julkaistiin vuonna 2011 levymerkillä Ondine.

## Kappaleet
Kaikki sävellykset Pohjonen ja Kosminen.
#  
#  
#  
#  
#  
#  
#  

## Kokoonpano
* Jeffrey Zeigler – sello
* David Harrington – viulu
* John Sherba – viulu
* Hank Dutt – alttoviulu
* Kimmo Pohjonen – haitari, ääni
* Samuli Kosminen – haitarin sämpläys, ohjelmointi

## Arvostelut
* AllMusic: 

## Lähteet

## Aiheesta muualla
* ''Uniko'' discogs.com -sivustolla
Grey Cube Galleriat

**Grey Cube Galleriat** oli kesäisin vuosina 2014–2016 Korkeasaaren kolmessa vanhassa karhulinnassa toiminut näyttelytila. Maaseudun Sivistysliiton hanke toi näyttelyitä 1950-luvusta asti lähes tyhjillään olleisiin karhulinnoihin.

Tiloissa esitettiin myös tanssitaidetta.
Näyttelyohjelmisto sekä Grey Cube Festival saivat innoitusta karhulinnojen historiasta, eläintarhojen kulttuurihistoriasta ja paikasta.

## Lähteet

## Aiheesta muualla
* Hankkeen kotisivujen arkistoitu versio
Sirke

**Sirke** on naisen etunimi. Suomessa se pohjautunee adjektiiviin *sirkeä*, joka tarkoittaa pirteää, terhakkaa. Suomessa Sirke on jäänyt harvinaiseksi nimeksi ja sen kantajat ovat syntyneet enimmäkseen 1900-luvun puolenvälin tienoilla. Nimen kantajia on vuoteen 2025 mennessä  noin 310.kolmisensataa. Nuorten naisten ja tyttöjen nimenä Sirke on Suomessa todella harvinainen. Saksassa Sirke on voittoa tarkoittavan miehennimen Sirk sisarnimi.

## Tunnettuja Sirkejä

* Sirke Happonen (s. 1971), suomalainen kirjallisuustieteilijä

## Lähteet
Suomen Kulttuuriperintökasvatuksen seura

**Suomen Kulttuuriperintökasvatuksen seura ry** on vuonna 2006 perustettu järjestö, joka edistää kulttuuriperintö- ja kulttuuriympäristökasvatusta.
Seura tukee lasten ja nuorten kulttuuriosaamista sekä oikeutta kulttuuriin.

## Lähteet

## Aiheesta muualla
* Kulttuuriperintökasvatus.fi, seuran verkkosivut
Linnoitus (Lappeenranta)

**Linnoitus** on Lappeenrannan kaupunginosa ja tilastoalue. Se sijaitsee kaupungin keskustassa Saimaaseen työntyvällä niemellä. Linnoitus on vuonna 1649 perustetun Lappeenrannan ensimmäinen kaupunginosa ja saanut nimensä siellä sijaitsevan Lappeenrannan linnoituksen mukaan.

Varsinaisen linnoituksen ja sen rakennusten ohella kaupunginosan kohteita ovat muun muassa Lappeenrannan satama, Lappeenrannan vanhin puisto Vanhapuisto eli Pusupuisto, Lappeenrannan kesäteatteri ja Lappeenrannan hiekkalinna.

Kaupunginosaan kuuluvat myös mantereeseen täyttömaalla yhdistetty Rapasaari sekä kolmesta pienemmästä saaresta muodostettu Pikisaari, jotka ovat kerrostalovaltaisia asuinalueita. Rapasaaressa sijaitsee entinen Rapasaaren rautatieasema, joka kuului Lappeenrannan vanhimpaan rautatiehen Simola–Lappeenranta-rataan.

Linnoituksen tilastoalueella on 1&nbsp;259 asukasta.

## Lähteet

## Aiheesta muualla

* Kaupunginosan esittely Lappeenrannan kaupungin sivustolla
Hajen-luokka (1954)

**Hajen-luokka** oli Ruotsin merivoimien kuuden 1950-luvun lopulla valmistetun sukellusveneen muodostama alusluokka.

## Taustaa
Toisen maailmansodan päättyessä Ruotsin merivoimat totesi muiden maiden tavoin, että maan sukellusveneiden suunnittelu oli Kriegsmarinen sodan lopulla käyttöönottamien uusien sukellusveneiden erityisesti tyyppine XXI ja XXIII myötä jäänyt jälkeen ja vanhanaikaiseksi. Voittoisat liittoutuneet suojelivat mustasukkaisesti haltuunsa saamista sukellusveneistä keräämiään tietoja eikä puolueettomalla Ruotsilla ollut siten pääsyä tutustumaan uusiin innovaatioihin.

Onneksi vasta valmistunut Saksan laivaston tyypin XXI sukellusvene *[[U-3503]]* (Oberleutnant zur See Deiring) oli sodan lopulla 8. toukokuuta 1945 upotettu Ruotsin aluevesille Göteborgin edustalle (). Laivasto nosti 24. elokuuta 1946 veneen, joka kuljetettiin Karlskronaan tutkittavaksi ennen romuttamista.

## Alukset
Alusten suunnittelu alkoi 1940-luvun lopulla, mutta valmistus viivästyi perehdyttäessä Saksan laivaston tyypin XXI aluksesta tehtyihin löytöihin. Alukset olivat pienempiä kuin tyypin XXI alukset, mutta siitä huolimatta ne olivat aikanaan suurimpia Ruotsissa valmistettuja sukellusveneitä.

## Lähteet
*
*

### Viitteet
Syötävä puisto

**Syötävä puisto** on kaikille avoin, talkoovoimin ylläpidetty hyötykasvipuutarha Mustikkamaalla Helsingissä. Syötävä puisto perustettiin vuonna 2014 osana Maaseudun Sivistysliiton kolmivuotista teemaa Paikan tuntu käyttämällä paikan adoptio -toimintamallia. Paikan tuntu -hanke päättyi virallisesti vuoden 2016 lopussa, Syötävä puisto -hankkeen päättymisestä ilmoitettiin lokakuussa 2016.

Syötävä puisto on yhteisöllinen ja ympäristösivistyksellinen kokeilu, jossa kaupunkilaisille tarjotaan tilaisuus viljellä hyötykasveja avomaalla, tutustua ruokasienten viljelykokeiluun ja hoitaa puiston marjapensaita sekä hedelmäpuita ohjatusti sekä omatoimisesti. Syötävän puiston tarkoituksena on tarjota vaihtoehtoja kaupunkilaisten ympäristösuhteen ylläpitoon, kokeilla paikan adoptointia yhteisöllisessä toiminnassa ja kehittää uudenlaista sisältöä tyhjilleen jääneisiin tiloihin. Syötävä puisto ottaa toiminnallaan osaa kaupunkilaisten ympäristösuhteeseen, kaupunkiviljelyyn, kaupunkisuunnitteluun ja urbaaneihin jokamiehen ja -naisen oikeuksiin liittyviin keskusteluihin.

Kesällä 2018 vetovastuu Syötävästä puistosta siirtyi Helsingin kaupungin nuorisopalveluille ja Maaseudun Sivistysliitto on toiminnassa kumppanina.

## Puiston kasvillisuus ja toiminta
Syötävään puistoon on istutettu omenapuita, luumupuita, tyrnipensaita, mustia ja punaisia viinimarjapensaita, karviaispensaita ja marja-aronioita. Avomaaviljelyksillä kasvatetaan mm. salaattia, yrttejä, hernettä, kurpitsaa ja lehtikaalia. Puistossa kasvaa lisäksi raparperia. Puiston satoa ei saa maistella ja eikä poimia. Kävijöitä pyydetään tulemaan yhteisöryhmän talkoisiin: keskiviikkoisin 17:30 -19:30 tai lauantaisin 14:00-16:00 kitkemään muutama rikkaruoho tai kastelemaan muutama janoinen kasvi, jotta satoa saadaan. Syksyisin järjestetään kaikille avoimet sadonkorjuutalkoot ja sadonkorjuujuhlat.

Puisto perustettiin keväällä 2014, jolloin alueelle istutettiin monivuotisten hedelmäpuiden ja marjapensaiden taimet talkoovoimin. Avomaaviljelmät perustettiin koululaisten, kaupunkiviljelijöiden ja eri yhdistysten viljelytyöpajoissa. Peltoalan kääntämisessä avusti Uuras-työhevonen. Eri yhdistykset järjestävät puistossa monenlaisia kaupunkiviljelyyn, permakulttuuriin, villiyrtteihin, hortoiluun ja luontoon liittyviä työpajoja ja kursseja. 

## Paikan historia
Syötävä puisto on perustettu paikkaan, jossa on viljelty hyötykasveja jo 1860-luvusta lähtien. Kauppiailla Wasili Winogradoff ja Ivan Scharin oli alueella kasvihuoneita ja laajoja kasvimaita 1800–1900-lukujen taitteeseen asti. 1940- ja 1950-luvuilla pihapiiriä asutti Wickmanien telakkasukuun kuuluva perhe. 2000-luvulle tultaessa pihapiiri siirtyi Helsingin kaupungin liikuntavirastolta Korkeasaaren hallintaan ja taloon on majoitettu satunnaisia eläintarhan työntekijävieraita. Pihapiiri jäi vähäiselle käytölle.

## Lähteet

## Aiheesta muualla
* Syötävän puiston kotisivut
Goliath e la schiava ribelle

**Goliath e la schiava ribelle** (”Goljat ja kapinallinen orja”) on vuonna 1963 valmistunut italialais-ranskalainen seikkailuelokuva. Tyylilajiltaan historia-aiheista peplumia edustavan elokuvan on ohjannut Mario Caiano. Sen sankaria esittää yhdysvaltalainen Gordon Scott.

## Juoni
Lyydian satraappi Marcius tukee Makedonian Aleksanteria taistelussa Dareioksen johtamia persialaisia vastaan. Hänen neuvonantajansa Artafernes kannattaa liittoa Dariuksen kanssa. Goljatiksi kutsuttu Eumenes pelastaa Aleksanterin liittolaisen tyttären Corin rosvoilta ja pari rakastuu toisiinsa. Artafernes myrkyttää Marciuksen ja ryhtyy vainoamaan Coria ja Goljatia. Goljat pakenee vankilasta, järjestää kapinan ja pelastaa Corin. Artafernes saa surmansa ja Goljat ja Cori nousevat valtaistuimelle.

## Näyttelijät

## Tuotanto
*Goliath e la schiava ribelle* on kuvattu Euroscope-laajakangastekniikalla Eastmancolor-väreissä Incir De Paolisin studiolla Roomassa sekä Tor Caldaran luonnonsuojelualueen maisemissa. Taistelukohtaukset on lainattu muista elokuvista.

Elokuva on vaatimattomasti toteutettu peplum-seikkailu, jota kannattaa lähinnä Gordon Scottin energinen näyttelijäsuoritus. Scott teki samaan aikaan kahta samanalaista elokuvaa, toista aamulla ja toista iltapäivällä. Kehonrakentaja Serge Nubret esiintyy sivuosassa toisessa ja viimeisessä peplum-elokuvassaan.

Vaatimattomuudestaan huolimatta elokuva tuotti Italiassa kohtalaiset 316 miljoonan liiran pääsylipputulot. Ranskassa sen näki yli 600&nbsp;000 katsojaa.

## Lähteet

## Aiheesta muualla
*
Paikan tuntu

**Paikan tuntu – paikan identiteetti** on osa Maaseudun Sivistysliiton toimintaa. Siinä tutkitaan ihmisen suhdetta paikkaan ja paikallisten ympäristöjen merkitystä ihmiselle. Paikan tuntu sai alkunsa vuonna 2014 osana Maaseudun Sivistysliiton laajempaa ympäristösivistyksellistä toimintaa. Toimintaa järjestetään eri puolilla Suomea, muun muassa Helsingissä, Raumalla, Varkaudessa, Ilomantsissa ja Oulussa. Yhteisiä teemoja ovat luonnon ja ihmisen väliset suhteet, urbaanit jokamiehenoikeudet, hylättyjen paikkojen adoptointi ja kulttuuriympäristökasvatus. Kaikessa toiminnassa paikalliset ihmiset haastetaan osallistumaan ja toimimaan oman kulttuuriympäristönsä puolesta. Erilaiset tapahtumat, näyttelyt, keskustelut ja seminaarit toteutetaan osana rakennettuja ympäristöjä, kaupunkiluontoa, taajamia ja rannikkoseutuja. 

## Tapahtumat ja tuotannot

*Ympäristöluotsit
*Syötävä puisto
*Grey Cube Galleriat
*Tunne + Tila 
*Vedenalainen maailma
*Karhufestivaali
*Ihan nurkan takana -verkkosivusto
*Checkpoint Leonardo -näyttely Oulun taidemuseossa

## Yhteistyökumppanit
Toiminnassa on mukana laaja kumppanuusverkosto, muun muassa Suomen Kulttuuriperintökasvatuksen seura, Korkeasaari, Koneen Säätiö, Keskitien Tukisäätiö, Maahenki Oy, museoita, kaupunkeja, kuntia, paikallisia yhdistyksiä, taiteilijoita, muotoilijoita ja ympäristökasvattajia.

## Julkaisut
*Ympäristoluotsit, opas ympäristöluotsauksesta ja ympäristöluotsitoiminnan koordinoimisesta, 2014
*Paikan tuntu. Kohtaamisia unohdetuissa tiloissa. Toim. Antti Möller. Maahenki 2016

## Aiheesta muualla
*Paikan tuntu -hankkeen arkistosivut 
*Paikan tuntu Twitterissä

### Videot
*Kalanmaha, 2016
*Life Aquatic, 2016
*Korkeasaaren henkilökunnan kokemuksia Grey Cube galleriasta, 2016
*Grey Cube taiteilijaresidenssi, 2014-2016
*Grey Cube Festival 4.9. 2015 Eläintarhassa
*Grey Cube Festival 22.8.2015 Eläintarhassa
*Nautilo, 2015
*Aari-teoksen installointi Oulun taidemuseossa 2015
*Syötävä puisto, per 2014, Mustikkamaa, Helsinki
*Why birds sing?, 2014
*Karhufestivaali, Bear in Mind, 2014
American Independent Party

**American Independent Party** (**AIP**) on vuonna 1967 Kaliforniassa perustettu yhdysvaltalainen poliittinen puolue. Ideologialtaan puoluetta on luonnehdittu äärioikeistolaiseksi ja paleokonservatiiviseksi.

## Ehdokkaita

AIP muistetaan ennen kaikkea vuoden 1968 presidentinvaaleista, jolloin puolueen ehdokas George Wallace voitti viidessä eteläisessä osavaltiossa. Hän oli toistaiseksi viimeinen niin sanotun kolmannen puolueen ehdokas, joka on Yhdysvaltain presidentinvaaleissa saanut koko osavaltion valitsijamiehet puolelleen. Liberalismivastainen puolue sai tuolloin kannatusta ennen kaikkea Etelävaltioiden valkoisen työväenluokan edustajista, jotka olivat pettyneet demokraatteihin.

AIP osallistui vuonna 1970 Tennesseen kuvernöörinvaaleihin, joissa sen ehdokas oli Douglas Heinsohn. Hän sai 22&nbsp;945 ääntä eikä tullut valituksi.

Vuoden 1972 presidentinvaaleihin AIP aikoi aluksi asettaa Wallacen uudelleen ehdokkaakseen vielä senkin jälkeen, kun Wallace oli demokraattisen puolueen esivaalien aikana joutunut Arthur Bremerin tekemän murhayrityksen kohteeksi. Wallace puhutteli murhayrityksen jälkeen AIP:n edustajia sairasvuoteesta käsin ja sai heidät luopumaan ajatuksesta. AIP päätyi ottamaan ehdokkaakseen kalifornialaisen edustajainhuoneen jäsenen John G. Schmitzin. Wallacesta poiketen Schmitz myös liittyi AIP:n jäseneksi. Vaaleissa Schmitzin oli ehdolla 33 osavaltiossa. Hän sai 1&nbsp;095&nbsp;266 ääntä, mikä oli 2,4 prosenttia kaikista äänistä.

Entinen Georgian kuvernööri Lester Maddox oli puolueen presidenttiehdokkaana vuoden 1976 presidentinvaaleissa. Hän sai vaaleissa 170&nbsp;531 ääntä.

Vuoden 2024 presidentinvaaleissa puolue tuki Robert F. Kennedy Jr.:n ehdokkuutta.

## Lähteet

## Aiheesta muualla
*
Mario Caiano

**Mario Caiano** (13. helmikuuta 1933 Rooma – 20. syyskuuta 2015 Rooma) oli italialainen elokuvaohjaaja ja -käsikirjoittaja.

Ohjaaja ja tuottaja Carlo Caianon poika Mario opiskeli yliopistossa filologiaa ja työskenteli 1950-luvulla apuohjaajana. Hänen ensimmäinen itsenäinen ohjaustyönsä oli peplum-elokuva *[[Odysseus vastaan Hercules]]* vuonna 1962. Myöhemmin Caiano ohjasi yhden ensimmäisistä spagettiwesterneistä *Il segno del coyote* (1963), kauhuelokuvan *Gli amanti d’oltretomba* (1965), jännityselokuvat  *L’occhio nel labirinto* (1972), *...a tutte le auto della polizia...* (1975) ja muita eri lajityyppejä edustavia viihde-elokuvia. 1970-luvulta lähtien hän työskenteli etupäässä televisiossa.

## Elokuvia
* *[[Odysseus vastaan Hercules]]*, 1962
* *[[Goliath e la schiava ribelle]]*, 1963
* *[[I due gladiatori]]*, 1964

## Lähteet

## Aiheesta muualla
* 
*
Norjan Cup

**Norjan Cup** () on norjalainen cup-muotoinen Norjan jalkapalloliiton alainen jalkapallokilpailu. Cupia on pelattu vuodesta 1902 lähtien, jolloin turnaus oli avoinna vain kansallisille mestareille. Vuonna 1933 Cup avattiin myös muille seuroille, mutta Pohjois-Norjan maakuntien seurat tulivat mukaan vasta vuonna 1963, koska niiden ei oletettu kykenevän pelaamaan samalla tasolla muiden kanssa.

Norjan Cupin ensimmäiset kierrokset pelataan huhtikuussa ja tuolloin mukana ovat vain alimpien sarjatasojen amatöörijoukkueet. Pääsarjaseurat tulevat mukaan vasta myöhemmin. Cupin finaali pelataan jalkapallokauden loppupuolella marraskuussa Oslon Ullevaal stadionilla, jossa finaaliottelua on pelattu yhtäjaksoisesti vuodesta 1948 saakka.

## Finaalit

## Seuramenestys
HMS Hajen (Haj)

**HMS Hajen** (runkonumero Hj ja Haj) oli Ruotsin laivaston Hajen-luokan sukellusvene.

## Valmistus

Alus tilattiin 1949 Malmöstä Kockums Mekaniska Verkstads AB:lta, missä köli laskettiin 1953. Alus laskettiin vesille 11. joulukuuta 1954 ja liitettiin laivastoon 28. helmikuuta 1957.

## Palvelus
Alus poistettiin palveluksesta 1. heinäkuuta 1980 ja romutettiin vuonna 1983 Landskronassa.

## Lähteet
*
*

### Viitteet